钦定古今图书集成/明伦汇编/闺媛典/第025卷 > 冯兰妻解氏
## 钦定古今图书集成/明伦汇编/闺媛典/第025卷 > 冯兰妻解氏

按《高阳县志》：“解氏，吏部郎中冯兰妻，稽勋员外郎宾
之仲女。幼聪慧闲雅，父母爱之，为择婿，得兰。兰年十
九，举乡试解年十五归兰。未及旬，姑亡，事舅及继姑
得其欢心，处三小姑如同胞。冯固里之巨室，同爨不
减百口。解氏居其间，能戢睦，虽臧获遇之有恩义，门
以内无少长贵贱皆爱重之。相夫子随事致劝戒，每”
夜读，必候于侧，或挟女事以共其勤尢。重宾祭礼，兰友至必喜，为具食留之，俾尽款曲。岁时献飨，务底精
腆。至自奉，则粗衣粝食，一无所择。兰尝语人曰：“吾居
官治家，幸无大过者，实内助之力。”